\NormalFont\ShortTitle{MIKA}

{\MT Mika



\par }\ChapOne{1}{\PP \VerseOne{1}Yehova anayankhula ndi Mika wa ku Moreseti pa nthawi ya ulamuliro wa Yotamu, Ahazi ndi Hezekiya, mafumu a ku Yuda. Awa ndi masomphenya amene iye anaona onena za Samariya ndi Yerusalemu.


\par }{\Q \VS{2}Tamverani, inu anthu a mitundu yonse,

\par }{\QB mvetsera iwe dziko lapansi ndi okhala mʼmenemo,

\par }{\Q pakuti Ambuye Yehova achitira umboni wokutsutsani,

\par }{\QB Ambuye akuyankhula ali mʼnyumba yake yopatulika.


\par }{\SH Chiweruzo cha Samariya ndi Yerusalemu
\par }
{\Q \VS{3}Taonani! Yehova akubwera kuchokera ku malo ake;

\par }{\QB Iye akutsika ndipo akuponda pa malo okwera a dziko lapansi.


\par }{\Q \VS{4}Mapiri akusungunuka pansi pake,

\par }{\QB ndipo zigwa zikugawikana

\par }{\Q ngati phula pa moto,

\par }{\QB ngati madzi ochokera mʼphiri.


\par }{\Q \VS{5}Zonsezi ndi chifukwa cha cholakwa cha Yakobo,

\par }{\QB chifukwa cha machimo a nyumba ya Israeli.

\par }{\Q Kodi cholakwa cha Yakobo nʼchiyani?

\par }{\QB Kodi si Samariya?

\par }{\Q Kodi malo achipembedzo a Yuda ndi ati?

\par }{\QB Kodi si Yerusalemu?


\par }{\BB \par }
{\Q \VS{6}“Choncho Ine ndidzasandutsa Samariya kukhala bwinja,

\par }{\QB malo odzalamo mphesa.

\par }{\Q Miyala yake ndidzayitaya ku chigwa

\par }{\QB ndipo ndidzafukula maziko ake.


\par }{\Q \VS{7}Mafano ake onse ndidzawaphwanyaphwanya;

\par }{\QB mphatso zake zonse ndidzazitentha ndi moto;

\par }{\QB ndidzawononga zifanizo zonse za milungu yake.

\par }{\Q Popeza analandira mphatso zake kuchokera ku malipiro a akazi achiwerewere,

\par }{\QB mphatsozonso zidzagwiritsidwa ntchito ndi ena ngati malipiro a akazi achiwerewere.”


\par }{\SH Kulira ndi Kumva Chisoni
\par }
{\Q \VS{8}Chifukwa cha zimenezi ine ndidzalira momvetsa chisoni;

\par }{\QB ndidzayenda wopanda nsapato ndi wamaliseche.

\par }{\Q Ndidzafuwula ngati nkhandwe

\par }{\QB ndi kulira ngati kadzidzi.


\par }{\Q \VS{9}Pakuti chilonda cha Samariya nʼchosachizika;

\par }{\QB chafika ku Yuda.

\par }{\Q Chafika pa chipata chenicheni cha anthu anga,

\par }{\QB mpaka mu Yerusalemu mwenimwenimo.


\par }{\Q \VS{10}Musanene zimenezi ku Gati;

\par }{\QB musalire nʼkomwe.

\par }{\Q Mugubuduzike mu fumbi

\par }{\QB ku Beti-Leafura.


\par }{\Q \VS{11}Inu anthu okhala ku Safiro,

\par }{\QB muzipita ku ukapolo muli amaliseche ndi amanyazi.

\par }{\Q Iwo amene akukhala ku Zanaani

\par }{\QB sadzatuluka.

\par }{\Q Beti-Ezeli akulira mwachisoni;

\par }{\QB chitetezo chake chakuchokerani.


\par }{\Q \VS{12}Anthu amene amakhala ku Maroti akubuwula ndi ululu,

\par }{\QB akuyembekezera thandizo,

\par }{\Q chifukwa Yehova wabweretsa tsoka,

\par }{\QB lafika mpaka pa chipata cha Yerusalemu.


\par }{\Q \VS{13}Inu anthu okhala ku Lakisi

\par }{\QB mangani akavalo ku magaleta.

\par }{\Q Inu amene munayamba kuchimwitsa

\par }{\QB mwana wamkazi wa Ziyoni,

\par }{\Q pakuti zolakwa za Israeli

\par }{\QB zinapezeka pakati panu.


\par }{\Q \VS{14}Chifukwa chake perekani mphatso zolawirana

\par }{\QB ndi a ku Moreseti Gati.

\par }{\Q Mzinda wa Akizibu udzaonetsa kunama

\par }{\QB kwa mafumu a Israeli.


\par }{\Q \VS{15}Ndidzabweretsa mgonjetsi kudzalimbana ndi inu

\par }{\QB okhala mu Maresa.

\par }{\Q Ulemerero wa Israeli udzafika

\par }{\QB ku Adulamu.


\par }{\Q \VS{16}Metani mipala mitu yanu kuonetsa kuti mukulirira

\par }{\QB ana anu amene mumawakonda;

\par }{\Q mudzichititse dazi ngati dembo,

\par }{\QB pakuti anawo adzatengedwa pakati panu kupita ku ukapolo.




\par }\Chap{2}{\SH Zokonzekera za Munthu ndi Zokonzekera za Mulungu
\par }
{\Q \VerseOne{1}Tsoka kwa amene amakonzekera chiwembu,

\par }{\QB kwa amene amakonzekera kuchita zoyipa usiku pa mabedi awo!

\par }{\Q Kukacha mmawa amakachitadi

\par }{\QB chifukwa ali ndi mphamvu zochitira zimenezo.


\par }{\Q \VS{2}Amasirira minda ndi kuyilanda,

\par }{\QB amasirira nyumba ndi kuzilanda.

\par }{\Q Amatenga nyumba ya munthu mwachinyengo,

\par }{\QB munthu mnzawo kumulanda cholowa chake.


\par }{\PP \VS{3}Nʼchifukwa chake Yehova akuti,

\par }{\Q “Ine ndikukonzekera kubweretsa tsoka pa anthu awa,

\par }{\QB tsoka limene simudzatha kudzipulumutsa nokha.

\par }{\Q Inu simudzayendanso monyada,

\par }{\QB pakuti idzakhala nthawi ya masautso.


\par }{\Q \VS{4}Tsiku limenelo anthu adzakuchitani chipongwe;

\par }{\QB adzakunyogodolani ndi nyimbo iyi yamaliro:

\par }{\Q ‘Tawonongeka kotheratu;

\par }{\QB dziko la anthu anga lagawidwa.

\par }{\Q Iye wandilanda!

\par }{\QB Wapereka minda yathu kwa anthu otiwukira.’ ”


\par }{\BB \par }
{\Q \VS{5}Nʼchifukwa chake simudzakhala ndi munthu mu msonkhano wa Yehova

\par }{\QB kuti agawe dziko pochita maere.


\par }{\SH Aneneri Onyenga
\par }
{\Q \VS{6}Aneneri awo amanena kuti, “Usanenere!

\par }{\QB Usanenere ndi pangʼono pomwe zimenezi;

\par }{\QB ife sitidzachititsidwa manyazi.”


\par }{\Q \VS{7}Inu nyumba ya Yakobo, monga zimenezi ndi zoyenera kuzinena:

\par }{\QB “Kodi Mzimu wa Yehova wakwiya?

\par }{\QB Kodi Iye amachita zinthu zotere?”

\par }{\BB \par }
{\Q “Kodi mawu ake sabweretsa zabwino

\par }{\QB kwa amene amayenda molungama?


\par }{\Q \VS{8}Posachedwapa anthu anga andiwukira

\par }{\QB ngati mdani.

\par }{\Q Mumawavula mkanjo wamtengowapatali

\par }{\QB anthu amene amadutsa mosaopa kanthu,

\par }{\QB monga anthu amene akubwera ku nkhondo.


\par }{\Q \VS{9}Mumatulutsa akazi a anthu anga

\par }{\QB mʼnyumba zawo zabwino.

\par }{\Q Mumalanda ana awo madalitso anga

\par }{\QB kosatha.


\par }{\Q \VS{10}Nyamukani, chokani!

\par }{\QB Pakuti ano si malo anu opumulirapo,

\par }{\Q chifukwa ayipitsidwa,

\par }{\QB awonongedwa, sangatheke kuwakonzanso.


\par }{\Q \VS{11}Ngati munthu wabodza ndi wachinyengo abwera nʼkunena kuti,

\par }{\QB ‘Ine ndidzanenera ndipo mudzakhala ndi vinyo ndi mowa wambiri,

\par }{\QB woteroyo adzakhala mneneri amene anthu awa angamukonde!’


\par }{\SH Alonjeza Chipulumutso
\par }
{\Q \VS{12}“Inu banja la Yakobo, ndidzakusonkhanitsani nonse;

\par }{\QB ndidzawasonkhanitsa pamodzi otsala a ku Israeli.

\par }{\Q Ndidzawabweretsa pamodzi ngati nkhosa mʼkhola,

\par }{\QB ngati ziweto pa msipu wake;

\par }{\QB malowo adzadzaza ndi chinamtindi cha anthu.


\par }{\Q \VS{13}Amene adzawapulumutse adzayenda patsogolo pawo;

\par }{\QB iwo adzathyola chipata ndipo adzatuluka.

\par }{\Q Mfumu yawo idzawatsogolera,

\par }{\QB Yehova adzakhala patsogolo pawo.”




\par }\Chap{3}{\SH Atsogoleri ndi Aneneri Adzudzulidwa
\par }
{\PP \VerseOne{1}Ndipo ine ndinati,

\par }{\Q “Tamverani, inu atsogoleri a Yakobo,

\par }{\QB inu olamulira nyumba ya Israeli.

\par }{\Q Kodi sindinu oyenera kudziwa kuweruza molungama,


\par }{\QB \VS{2}inu amene mumadana ndi zabwino ndi kukonda zoyipa;

\par }{\Q inu amene mumasenda khungu la anthu anga,

\par }{\QB ndipo mumakungunula mnofu pa mafupa awo;


\par }{\Q \VS{3}inu amene mumadya anthu anga,

\par }{\QB mumasenda khungu lawo

\par }{\QB ndi kuphwanya mafupa awo;

\par }{\Q inu amene mumawadula nthulinthuli

\par }{\QB ngati nyama yokaphika?”


\par }{\BB \par }
{\Q \VS{4}Pamenepo adzalira kwa Yehova,

\par }{\QB koma Iye sadzawayankha.

\par }{\Q Nthawi imeneyo Iye adzawabisira nkhope yake

\par }{\QB chifukwa cha zoyipa zimene anazichita.


\par }{\PP \VS{5}Yehova akuti,

\par }{\Q “Aneneri amene

\par }{\QB amasocheretsa anthu anga,

\par }{\Q ngati munthu wina awapatsa chakudya

\par }{\QB amamufunira ‘mtendere;’

\par }{\Q ngati munthu wina sawapatsa zakudya

\par }{\QB amamulosera zoyipa.


\par }{\Q \VS{6}Nʼchifukwa chake kudzakuderani,

\par }{\QB simudzaonanso masomphenya,

\par }{\Q mdima udzakugwerani ndipo simudzawombezanso.

\par }{\QB Dzuwa lidzawalowera aneneriwo, ndipo mdima udzawagwera.


\par }{\Q \VS{7}Alosi adzachita manyazi

\par }{\QB ndipo owombeza mawula adzanyazitsidwa.

\par }{\Q Onse adzaphimba nkhope zawo

\par }{\QB chifukwa Mulungu sakuwayankha.”


\par }{\BB \par }
{\Q \VS{8}Koma kunena za ine, ndadzazidwa ndi mphamvu,

\par }{\QB ndi Mzimu wa Yehova,

\par }{\QB ndi kulungama, ndi kulimba mtima,

\par }{\Q kuti ndilalikire za kugalukira kwa Yakobo,

\par }{\QB kwa Israeli za tchimo lake.


\par }{\Q \VS{9}Imvani izi, inu atsogoleri a nyumba ya Yakobo,

\par }{\QB inu olamulira nyumba ya Israeli,

\par }{\Q inu amene mumadana ndi kuweruza kolungama;

\par }{\QB ndipo mumakhotetsa zinthu zonse zolondola;


\par }{\Q \VS{10}inu amene mukumanga Ziyoni pokhetsa magazi,

\par }{\QB ndi Yerusalemu ndi kuyipa kwanu.


\par }{\Q \VS{11}Atsogoleri ake amalandira chiphuphu kuti aweruze,

\par }{\QB ansembe ake amalandira malipiro kuti alalikire,

\par }{\QB ndipo aneneri ake amanenera kuti alandire ndalama.

\par }{\Q Komatu amatsamira pa Yehova nʼkumanena kuti,

\par }{\QB “Kodi Yehova sali pakati pathu?

\par }{\QB Palibe tsoka limene lidzatigwere.”


\par }{\Q \VS{12}Choncho chifukwa cha inu,

\par }{\QB Ziyoni adzatipulidwa ngati munda,

\par }{\Q Yerusalemu adzasanduka bwinja,

\par }{\QB ndipo phiri la Nyumba ya Mulungu lidzasanduka nkhalango yowirira.




\par }\Chap{4}{\SH Phiri la Yehova
\par }
{\PP \VerseOne{1}Mʼmasiku otsiriza,

\par }{\Q phiri la Nyumba ya Yehova adzalikhazikitsa

\par }{\QB kukhala lalitali kuposa mapiri ena onse.

\par }{\Q Lidzaonekera pamwamba pa mapiri ena onse,

\par }{\QB ndipo anthu amitundu yonse adzathamangira kumeneko.


\par }{\PP \VS{2}Mayiko ambiri adzabwera ndikunena kuti,

\par }{\Q “Tiyeni, tikwere ku phiri la Yehova,

\par }{\QB ku nyumba ya Mulungu wa Yakobo.

\par }{\Q Iye adzatiphunzitsa njira zake,

\par }{\QB ndipo tidzayenda mʼnjira zakezo.”

\par }{\Q Malangizo adzachokera ku Ziyoni,

\par }{\QB mawu a Yehova adzachokera ku Yerusalemu.


\par }{\Q \VS{3}Iye adzaweruza pakati pa anthu amitundu yambiri

\par }{\QB ndipo adzathetsa kusamvana pakati pa anthu amphamvu akutali ndi apafupi omwe.

\par }{\Q Anthuwo adzasandutsa malupanga awo kukhala makasu

\par }{\QB ndiponso mikondo yawo kukhala zomwetera.

\par }{\Q Mtundu wina sudzatenganso lupanga kumenyana ndi mtundu wina,

\par }{\QB kapena kuphunziranso za nkhondo.


\par }{\Q \VS{4}Munthu aliyense adzakhala pansi pa tsinde pa mtengo wake wa mpesa

\par }{\QB ndi pa tsinde pa mtengo wake wamkuyu,

\par }{\Q ndipo palibe amene adzawachititse mantha,

\par }{\QB pakuti Yehova Wamphamvuzonse wayankhula.


\par }{\Q \VS{5}Mitundu yonse ya anthu

\par }{\QB itha kutsatira milungu yawo;

\par }{\Q ife tidzayenda mʼnjira za Yehova

\par }{\QB Mulungu wathu mpaka muyaya.


\par }{\SH Cholinga cha Yehova
\par }
{\PP \VS{6}“Tsiku limenelo, Yehova akuti,

\par }{\Q “ndidzasonkhanitsa olumala;

\par }{\QB ndidzasonkhanitsa pamodzi anthu ochotsedwa

\par }{\QB ndiponso amene ndinawalanga.


\par }{\Q \VS{7}Anthu olumalawo ndidzawasandutsa anthu anga otsala.

\par }{\QB Anthu amene ndinawachotsa ndidzawasandutsa mtundu wamphamvu.

\par }{\Q Yehova adzawalamulira mʼPhiri la Yehova

\par }{\QB kuyambira tsiku limenelo mpaka muyaya.


\par }{\Q \VS{8}Kunena za iwe, nsanja ya ziweto zanga,

\par }{\QB iwe linga la mwana wamkazi wa Ziyoni,

\par }{\Q ulamuliro wako wakale udzabwezeretsedwa kwa iwe;

\par }{\QB ufumu udzabwera pa mwana wamkazi wa Yerusalemu.”


\par }{\BB \par }
{\Q \VS{9}Chifukwa chiyani tsopano ukulira mofuwula,

\par }{\QB kodi ulibe mfumu?

\par }{\Q Kodi phungu wako wawonongedwa,

\par }{\QB kotero kuti ululu wako uli ngati wa mayi amene akubereka?


\par }{\Q \VS{10}Gubuduka ndi ululu, iwe mwana wamkazi wa Ziyoni,

\par }{\QB ngati mayi pa nthawi yake yobereka,

\par }{\Q pakuti tsopano muyenera kuchoka mu mzinda

\par }{\QB ndi kugona kunja kwa mzindawo.

\par }{\Q Udzapita ku Babuloni;

\par }{\QB kumeneko udzapulumutsidwa,

\par }{\Q kumeneko Yehova adzakuwombola

\par }{\QB mʼmanja mwa adani ako.


\par }{\BB \par }
{\Q \VS{11}Koma tsopano mitundu yambiri ya anthu

\par }{\QB yasonkhana kulimbana nawe.

\par }{\Q Iwo akuti, “Tiyeni timudetse,

\par }{\QB maso athu aone chiwonongeko cha Ziyoni!”


\par }{\Q \VS{12}Koma iwo sakudziwa

\par }{\QB maganizo a Yehova;

\par }{\Q iwo sakuzindikira cholinga chake,

\par }{\QB Iye amene amawatuta ngati mitolo ya tirigu ku malo opunthira tirigu.


\par }{\BB \par }
{\Q \VS{13}“Imirira, puntha, iwe mwana wamkazi wa Ziyoni,

\par }{\QB pakuti ndidzakupatsa nyanga zachitsulo;

\par }{\Q ndidzakupatsa ziboda zamkuwa

\par }{\QB ndipo udzaphwanya mitundu yambiri ya anthu.”

\par }{\BB \par }
{\Q Phindu lawo lolipeza molakwikalo udzalipereka kwa Yehova,

\par }{\QB chuma chawo kwa Yehova wa dziko lonse lapansi.




\par }\Chap{5}{\SH Wolamulira Wochokera ku Betelehemu
\par }
{\Q \VerseOne{1}Iwe mzinda wa anthu ankhondo, sonkhanitsa anthu ako ankhondo,

\par }{\QB pakuti anthu atizungulira kuti alimbane nafe.

\par }{\Q Adzakantha ndi ndodo pa chibwano

\par }{\QB cha wolamulira wa Israeli.


\par }{\BB \par }
{\Q \VS{2}“Koma iwe Betelehemu Efurata,

\par }{\QB ngakhale uli wonyozeka pakati pa mafuko a Yuda,

\par }{\Q mwa iwe mudzatuluka

\par }{\QB munthu amene adzalamulira Israeli,

\par }{\Q amene chiyambi chake nʼchakalekale,

\par }{\QB nʼchamasiku amakedzana.”


\par }{\BB \par }
{\Q \VS{3}Nʼchifukwa chake Israeli adzasiyidwa

\par }{\QB mpaka pa nthawi imene mayi amene ali woyembekezera adzachire.

\par }{\Q Ndipo abale ake onse otsalira adzabwerera

\par }{\QB kudzakhala pamodzi ndi Aisraeli.


\par }{\BB \par }
{\Q \VS{4}Iye adzalimbika, ndipo adzaweta nkhosa zake

\par }{\QB mwa mphamvu ya Yehova,

\par }{\QB mu ulemerero wa dzina la Yehova Mulungu wake.

\par }{\Q Ndipo iwo adzakhala mu mtendere,

\par }{\QB pakuti ukulu wake udzakhala ponseponse pa dziko lapansi.


\par }{\QB \VS{5}Ndipo Iye adzakhala mtendere wawo.

\par }{\SH Chipulumutso ndi Chiwonongeko
\par }
{\Q Asiriya akadzalowa mʼdziko lathu

\par }{\QB ndi kuyamba kuthira nkhondo malo athu otetezedwa,

\par }{\Q tidzawadzutsira abusa asanu ndi awiri,

\par }{\QB ngakhalenso atsogoleri asanu ndi atatu.


\par }{\Q \VS{6}Iwo adzagonjetsa dziko la Asiriya ndi lupanga,

\par }{\QB dziko la Nimurodi adzalilamulira mwankhondo.

\par }{\Q Adzatipulumutsa kwa Asiriya

\par }{\QB akadzafika mʼmalire a mʼdziko lathu

\par }{\QB kudzatithira nkhondo.


\par }{\BB \par }
{\Q \VS{7}Otsalira a Yakobo adzakhala

\par }{\QB pakati pa mitundu yambiri ya anthu

\par }{\Q ngati mame ochokera kwa Yehova,

\par }{\QB ngati mvumbi pa udzu,

\par }{\Q omwe sulamulidwa ndi munthu

\par }{\QB kapena kudikira lamulo la anthu.


\par }{\Q \VS{8}Otsala a Yakobo adzakhala pakati pa mitundu ya anthu,

\par }{\QB mʼgulu la anthu a mitundu yambiri,

\par }{\Q ngati mkango pakati pa nyama za mʼnkhalango.

\par }{\QB Ngati mwana wa mkango pakati pa gulu la nkhosa,

\par }{\Q amene pozidutsa amazidya ndi kuzikhadzula,

\par }{\QB ndipo palibe angathe kuzilanditsa.


\par }{\Q \VS{9}Mudzagonjetsa adani anu,

\par }{\QB ndipo adani anu onse adzawonongeka.


\par }{\PP \VS{10}Yehova akuti,

\par }{\Q “Tsiku limenelo ndidzawononga akavalo anu onse

\par }{\QB ndi kuphwasula magaleta anu.


\par }{\Q \VS{11}Ndidzawononga mizinda ya mʼdziko mwanu

\par }{\QB ndi kugwetsa malinga anu onse.


\par }{\Q \VS{12}Ndidzawononga ufiti wanu

\par }{\QB ndipo sikudzakhalanso anthu owombeza mawula.


\par }{\Q \VS{13}Ndidzawononga mafano anu osema

\par }{\QB pamodzi ndi miyala yanu yopatulika imene ili pakati panu;

\par }{\Q simudzagwadiranso zinthu zopanga

\par }{\QB ndi manja anu.


\par }{\Q \VS{14}Ndidzazula mitengo ya mafano a Asera imene ili pakati panu,

\par }{\QB ndipo ndidzawononga mizinda yanu.


\par }{\Q \VS{15}Ndidzayilanga mwaukali ndi mokwiya

\par }{\QB mitundu imene sinandimvere Ine.”




\par }\Chap{6}{\SH Mlandu wa Yehova ndi Israeli
\par }
{\PP \VerseOne{1}Tamverani zimene Yehova akunena:

\par }{\Q “Nyamukani, fotokozani mlandu wanu pamaso pa mapiri;

\par }{\QB zitunda zimve zimene inu muti muyankhule.


\par }{\Q \VS{2}Imvani mlandu wa Yehova, inu mapiri;

\par }{\QB tamverani, maziko amuyaya a dziko lapansi.

\par }{\Q Pakuti Yehova ali ndi mlandu ndi anthu ake;

\par }{\QB Iye akutsutsa Aisraeli.


\par }{\BB \par }
{\Q \VS{3}“Anthu anga, kodi ndakuchitirani chiyani?

\par }{\QB Kodi ndakutopetsani bwanji? Ndiyankheni.


\par }{\Q \VS{4}Ine ndinakutulutsani ku dziko la Igupto

\par }{\QB ndi kukuwombolani ku nyumba ya ukapolo.

\par }{\Q Ndinatuma Mose kuti akutsogolereni,

\par }{\QB pamodzi ndi Aaroni ndi Miriamu.


\par }{\Q \VS{5}Anthu anga, kumbukirani

\par }{\QB zimene Balaki mfumu ya ku Mowabu inafuna kukuchitirani

\par }{\QB ndiponso zimene Balaamu mwana wa Beori anayankha.

\par }{\Q Kumbukirani zomwe zinachitika pa ulendo wochoka ku Sitimu kupita ku Giligala,

\par }{\QB kuti mudziwe machitidwe olungama a Yehova.”


\par }{\BB \par }
{\Q \VS{6}Kodi ndidzatenga chiyani kupita nacho pamaso pa Yehova

\par }{\QB ndi kukagwada pamaso pa Mulungu wakumwamba?

\par }{\Q Kodi ndidzabwera pamaso pake ndi nsembe yopsereza,

\par }{\QB ndi ana angʼombe a chaka chimodzi?


\par }{\Q \VS{7}Kodi Yehova adzakondwera ndi nkhosa zazimuna 1,000,

\par }{\QB kapena ndi mitsinje yosalekeza ya mafuta?

\par }{\Q Kodi ndipereke nsembe mwana wanga woyamba kubadwa chifukwa cha zolakwa zanga?

\par }{\QB Chipatso cha thupi langa chifukwa cha tchimo la moyo wanga?


\par }{\Q \VS{8}Munthu iwe, Yehova wakuonetsa kale chimene chili chabwino.

\par }{\QB Tsono kodi Yehova akuyembekezera chiyani kwa iwe?

\par }{\Q Uzichita zolungama ndi kukonda chifundo

\par }{\QB ndiponso kuyenda modzichepetsa pamaso pa Mulungu wako.


\par }{\SH Kulakwa kwa Israeli ndi Chilango chake
\par }
{\Q \VS{9}Tamverani! Yehova akuyitana anthu okhala mu mzinda

\par }{\QB ndi nzeru kuopa dzina lanu.

\par }{\QB “Mverani mfumu ndi Iye amene anayikhazikitsa.


\par }{\Q \VS{10}Inu anthu oyipa, kodi Ine nʼkuyiwala

\par }{\QB chuma chanu chimene munachipeza mwachinyengo,

\par }{\QB ndiponso muyeso wanu woperewera umene ndi wotembereredwa?


\par }{\Q \VS{11}Kodi ndimutenge ngati wosalakwa munthu amene ali ndi sikelo yachinyengo,

\par }{\QB ndiponso miyeso yabodza mʼthumba lake?


\par }{\Q \VS{12}Anthu ake olemera amachita zachiwawa;

\par }{\QB anthu ake ndi abodza

\par }{\QB ndipo pakamwa pawo pamayankhula zachinyengo.


\par }{\Q \VS{13}Choncho, ndayamba kukuwonongani,

\par }{\QB kukusakazani chifukwa cha machimo anu.


\par }{\Q \VS{14}Mudzadya, koma simudzakhuta;

\par }{\QB mudzakhalabe ndi njala.

\par }{\Q Mudzasunga zinthu, koma sizidzasungika,

\par }{\QB chifukwa zimene mudzasunga zidzawonongedwa ndi lupanga.


\par }{\Q \VS{15}Mudzadzala, koma simudzakolola.

\par }{\QB Mudzayenga mafuta a olivi, koma simudzawagwiritsa ntchito.

\par }{\QB Mudzaponda mphesa, koma simudzamwa vinyo wake.


\par }{\Q \VS{16}Inu mwatsatira malangizo a Omuri

\par }{\QB ndiponso machitidwe onse a banja la Ahabu,

\par }{\QB ndi khalidwe lawo lonse.

\par }{\Q Choncho Ine ndidzakuperekani kuti muwonongedwe

\par }{\QB ndiponso anthu anu kuti azunguzike mitu;

\par }{\QB mudzanyozedwa ndi anthu a mitundu ina.”




\par }\Chap{7}{\SH Chipsinjo cha Israeli
\par }
{\Q \VerseOne{1}Tsoka ine!

\par }{\Q Ndili ngati munthu wokunkha zipatso nthawi yachilimwe,

\par }{\QB pa nthawi yokolola mphesa;

\par }{\Q palibe phava lamphesa loti nʼkudya,

\par }{\QB palibe nkhuyu zoyambirira zimene ndimazilakalaka kwambiri.


\par }{\Q \VS{2}Anthu opembedza atha mʼdziko;

\par }{\QB palibe wolungama ndi mmodzi yemwe amene watsala.

\par }{\Q Anthu onse akubisalirana kuti aphane;

\par }{\QB aliyense akusaka mʼbale wake ndi khoka.


\par }{\Q \VS{3}Manja awo onse ndi aluso pochita zoyipa;

\par }{\QB wolamulira amafuna mphatso,

\par }{\Q woweruza amalandira ziphuphu,

\par }{\QB anthu amphamvu amalamula kuti zichitike zimene akuzifuna,

\par }{\QB onse amagwirizana zochita.


\par }{\Q \VS{4}Munthu wabwino kwambiri pakati pawo ali ngati mtengo waminga,

\par }{\QB munthu wolungama kwambiri pakati pawo ndi woyipa kuposa mpanda waminga.

\par }{\Q Tsiku limene alonda ako ananena lafika,

\par }{\QB tsiku limene Mulungu akukuchezera.

\par }{\QB Tsopano ndi nthawi ya chisokonezo chawo.


\par }{\Q \VS{5}Usadalire mnansi;

\par }{\QB usakhulupirire bwenzi.

\par }{\Q Usamale zoyankhula zako

\par }{\QB ngakhale kwa mkazi amene wamukumbatira.


\par }{\Q \VS{6}Pakuti mwana wamwamuna akunyoza abambo ake,

\par }{\QB mwana wamkazi akuwukira amayi ake,

\par }{\Q mtengwa akukangana ndi apongozi ake,

\par }{\QB adani a munthu ndi amene amakhala nawo mʼbanja mwake momwe.


\par }{\BB \par }
{\Q \VS{7}Koma ine ndikudikira Yehova mwachiyembekezo,

\par }{\QB ndikudikira Mulungu Mpulumutsi wanga;

\par }{\QB Mulungu wanga adzamvetsera.


\par }{\SH Kuuka kwa Israeli
\par }
{\Q \VS{8}Iwe mdani wanga, usandiseke!

\par }{\QB Ngakhale ndagwa, ndidzauka.

\par }{\Q Ngakhale ndikukhala mu mdima,

\par }{\QB Yehova ndiye kuwunika kwanga.


\par }{\Q \VS{9}Ndidzapirira mkwiyo wa Yehova,

\par }{\QB chifukwa ndinamuchimwira,

\par }{\Q mpaka ataweruza mlandu wanga

\par }{\QB ndi kukhazikitsa chilungamo changa.

\par }{\Q Iye adzanditulutsa ndi kundilowetsa mʼkuwunika;

\par }{\QB ndidzaona chilungamo chake.


\par }{\Q \VS{10}Ndipo mdani wanga adzaona zimenezi

\par }{\QB nadzagwidwa ndi manyazi,

\par }{\Q iye amene anandifunsa kuti,

\par }{\QB “Ali kuti Yehova Mulungu wako?”

\par }{\Q Ndidzaona kugonjetsedwa kwake ndi maso anga;

\par }{\QB ngakhale tsopano adzaponderezedwa

\par }{\QB ngati matope mʼmisewu.


\par }{\BB \par }
{\Q \VS{11}Idzafika nthawi yomanganso makoma anu,

\par }{\QB nthawi yokulitsanso malire anu.


\par }{\Q \VS{12}Nthawi imeneyo anthu adzabwera kwa inu

\par }{\QB kuchokera ku Asiriya ndi mizinda ya ku Igupto,

\par }{\Q ngakhale kuchokera ku Igupto mpaka ku Yufurate

\par }{\QB ndiponso kuchokera ku nyanja ina mpaka ku nyanja inanso

\par }{\QB kuchokera ku phiri lina mpaka ku phiri linanso.


\par }{\Q \VS{13}Dziko lapansi lidzasanduka chipululu

\par }{\QB chifukwa cha anthu okhala mʼdzikomo, potsatira zochita za anthuwo.


\par }{\SH Pemphero ndi Matamando
\par }
{\Q \VS{14}Wetani anthu anu ndi ndodo yanu yowateteza,

\par }{\QB nkhosa zimene ndi cholowa chanu,

\par }{\Q zimene zili zokha mʼnkhalango,

\par }{\QB mʼdziko la chonde.

\par }{\Q Muzilole kuti zidye mu Basani ndi mu Giliyadi

\par }{\QB monga masiku akale.


\par }{\BB \par }
{\Q \VS{15}“Ndidzawaonetsa zodabwitsa zanga,

\par }{\QB ngati masiku amene ndinawatulutsa mʼdziko la Igupto.”


\par }{\BB \par }
{\Q \VS{16}Mitundu ya anthu idzaona zimenezi ndipo idzachita manyazi,

\par }{\QB ngakhale ali ndi mphamvu zotani.

\par }{\Q Adzagwira pakamwa pawo

\par }{\QB ndipo makutu awo adzagontha.


\par }{\Q \VS{17}Adzabwira fumbi ngati njoka,

\par }{\QB ngati zolengedwa zomwe zimakwawa pansi.

\par }{\Q Adzabwera akunjenjemera kuchokera mʼmaenje awo;

\par }{\QB mwamantha adzatembenukira kwa Yehova Mulungu wathu

\par }{\QB ndipo adzachita nanu mantha.


\par }{\Q \VS{18}Kodi alipo Mulungu wofanana nanu,

\par }{\QB amene amakhululukira tchimo ndi kuyiwala zolakwa

\par }{\QB za anthu otsala amene ndi cholowa chake?

\par }{\Q Inu simusunga mkwiyo mpaka muyaya

\par }{\QB koma kwanu nʼkuonetsa chikondi chosasinthika.


\par }{\Q \VS{19}Inu mudzatichitiranso chifundo;

\par }{\QB mudzapondereza pansi machimo athu

\par }{\QB ndi kuponyera zolakwa zathu zonse pansi pa nyanja.


\par }{\Q \VS{20}Mudzakhala wokhulupirika kwa Yakobo,

\par }{\QB ndi kuonetsa chifundo chanu kwa Abrahamu,

\par }{\Q monga munalonjeza molumbira kwa makolo athu

\par }{\QB masiku amakedzana.

\par }