\NormalFont\ShortTitle{ZEFANIYA}

{\MT Zefaniya



\par }\ChapOne{1}{\PP \VerseOne{1}Yehova anayankhula ndi Zefaniya mwana wa Kusi, mwana wa Gedaliya, mwana wa Amariya, mwana wa Hezekiya pa nthawi ya Yosiya, mwana wa Amoni, mfumu ya Yuda.


\par }{\SH Yehova Adzaweruza Dziko Lapansi
\par }
{\Q \VS{2}“Ndidzawononga kotheratu zinthu zonse

\par }{\QB pa dziko lapansi,”

\par }{\QD akutero Yehova.


\par }{\Q \VS{3}“Ndidzawononga anthu pamodzi ndi nyama zomwe;

\par }{\QB ndidzawononga mbalame zamlengalenga

\par }{\QB ndi nsomba za mʼnyanja.

\par }{\Q Ndidzawononga anthu oyipa,

\par }{\QB ndipo ndidzafafaniza mtundu wa anthu pa dziko lonse lapansi,”

\par }{\QD akutero Yehova.


\par }{\SH Chenjezo kwa Yuda
\par }
{\Q \VS{4}Ndidzatambasula dzanja langa pa Yuda

\par }{\QB ndi onse okhala mu Yerusalemu.

\par }{\Q Ndidzawononga pamalo pano otsalira opembedza Baala,

\par }{\QB mayina a anthu osapembedza pamodzi ndi ansembe a mafano:


\par }{\Q \VS{5}amene amagwada pa madenga a nyumba zawo

\par }{\QB kupembedza zolengedwa zamumlengalenga,

\par }{\Q amene amagwada ndi kulumbira mʼdzina la Yehova,

\par }{\QB komanso mʼdzina la Moleki,


\par }{\Q \VS{6}amene abwerera mʼmbuyo osatsata Yehova,

\par }{\QB osafunafuna kapena kupempha nzeru kwa Yehova.


\par }{\Q \VS{7}Khalani chete pamaso pa Ambuye Yehova,

\par }{\QB chifukwa tsiku la Yehova layandikira.

\par }{\Q Yehova wakonzekera kupereka nsembe;

\par }{\QB wapatula iwo amene wawayitana.


\par }{\Q \VS{8}Pa tsiku la nsembe ya Yehova

\par }{\QB ndidzalanga akalonga

\par }{\QB ndi ana aamuna a mfumu

\par }{\Q ndi onse amene amavala

\par }{\QB zovala zachilendo.


\par }{\Q \VS{9}Pa tsiku limenelo ndidzalanga

\par }{\QB onse amene safuna kuponda pa chiwundo,

\par }{\Q amene amadzaza nyumba ya ambuye awo

\par }{\QB ndi chiwawa ndi chinyengo.


\par }{\BB \par }
{\Q \VS{10}“Pa tsiku limenelo,” akutero Yehova,

\par }{\QB “Kufuwula kwakukulu kudzamveka pa Chipata cha Nsomba,

\par }{\QB kulira kwa chisoni kuchokera mʼChigawo Chatsopano,

\par }{\QB ndi phokoso la kugumuka kochokera ku mapiri.


\par }{\Q \VS{11}Lirani mwachisoni, inu amene mumakhala kumene kuli msika;

\par }{\QB a malonda anu onse adzapululidwa,

\par }{\QB ndiponso onse amene ali ndi siliva adzawonongedwa.


\par }{\Q \VS{12}Pa nthawi imeneyo ndidzafufuzafufuza mu Yerusalemu ndi nyale

\par }{\QB ndi kulanga onse amene sakulabadira,

\par }{\QB amene ali ngati vinyo wosakhutchumulidwa,

\par }{\Q amene amaganiza kuti, ‘Yehova sadzachita chilichonse,

\par }{\QB chabwino kaya choyipa.’


\par }{\Q \VS{13}Chuma chawo chidzafunkhidwa,

\par }{\QB nyumba zawo zidzagwetsedwa.

\par }{\Q Adzamanga nyumba,

\par }{\QB koma osakhalamo;

\par }{\Q adzadzala minda ya mpesa

\par }{\QB koma sadzamwako vinyo wake.”


\par }{\SH Tsiku Lalikulu la Yehova
\par }
{\Q \VS{14}Tsiku lalikulu la Yehova layandikira,

\par }{\QB layandikira ndipo lifika msanga.

\par }{\Q Tamverani! Kulira kwa pa tsiku la Yehova kudzakhala kowawa,

\par }{\QB ngakhale munthu wolimba mtima adzalira kwambiri.


\par }{\Q \VS{15}Tsiku limenelo lidzakhala la ukali,

\par }{\QB tsiku losautsa ndi lomvetsa chisoni,

\par }{\Q tsiku la mavuto ndi la chiwonongeko,

\par }{\QB tsiku la mdima ndi lachisoni,

\par }{\QB tsiku la mitambo ndi la mdima wandiweyani.


\par }{\Q \VS{16}Tsiku loliza lipenga ndi la mfuwu wankhondo,

\par }{\QB tsiku la kugwa kwa mizinda yotetezedwa

\par }{\QB ndi nsanja za pa ngodya.


\par }{\Q \VS{17}Ndidzabweretsa msautso pa anthu

\par }{\QB ndipo adzayenda ngati anthu osaona,

\par }{\QB chifukwa achimwira Yehova,

\par }{\Q magazi awo adzamwazika ngati fumbi

\par }{\QB ndi mnofu wawo ngati ndowe.


\par }{\Q \VS{18}Ngakhale siliva wawo kapena golide wawo

\par }{\QB sadzatha kuwapulumutsa

\par }{\QB pa tsiku la ukali wa Yehova.

\par }{\Q Dziko lonse lapansi lidzanyeka

\par }{\QB mʼmoto wa nsanje yake

\par }{\Q chifukwa adzakantha modzidzimutsa

\par }{\QB onse okhala pa dziko lapansi.




\par }\PoetryChap{2}{\Q \VerseOne{1}Sonkhanani pamodzi, sonkhanani pamodzi,

\par }{\QB inu mtundu wochititsa manyazi,


\par }{\Q \VS{2}isanafike nthawi yachiweruzo,

\par }{\QB nthawi yanu isanawuluke ngati mungu,

\par }{\Q usanakufikeni mkwiyo woopsa wa Yehova,

\par }{\QB tsiku la ukali wa Yehova lisanafike pa inu.


\par }{\Q \VS{3}Funafunani Yehova, inu nonse odzichepetsa a mʼdziko,

\par }{\QB inu amene mumachita zimene amakulamulani.

\par }{\Q Funafunani chilungamo, funafunani kudzichepetsa;

\par }{\QB mwina mudzatetezedwa

\par }{\QB pa tsiku la mkwiyo wa Yehova.


\par }{\SH Za Afilisti
\par }
{\Q \VS{4}Gaza adzasiyidwa

\par }{\QB ndipo Asikeloni adzasanduka bwinja.

\par }{\Q Nthawi yamasana Asidodi adzakhala wopanda anthu

\par }{\QB ndipo Ekroni adzazulidwa.


\par }{\Q \VS{5}Tsoka inu okhala mʼmbali mwa nyanja,

\par }{\QB inu mtundu wa Akereti;

\par }{\Q mawu a Yehova akutsutsa

\par }{\QB iwe Kanaani, dziko la Afilisti.

\par }{\Q “Ndidzakuwononga

\par }{\QB ndipo palibe amene adzatsale.”


\par }{\BB \par }
{\Q \VS{6}Dziko la mʼmbali mwa nyanja, kumene kumakhala Akereti,

\par }{\QB lidzakhala malo a abusa ndi la makola a nkhosa.


\par }{\Q \VS{7}Malowa adzakhala a anthu otsala a nyumba ya Yuda;

\par }{\QB adzapezako msipu.

\par }{\Q Nthawi ya madzulo adzagona

\par }{\QB mʼnyumba za Asikeloni.

\par }{\Q Yehova Mulungu wawo adzawasamalira;

\par }{\QB adzabwezeretsa mtendere wawo.


\par }{\SH Za Mowabu ndi Amoni
\par }
{\Q \VS{8}“Ndamva kunyoza kwa Mowabu

\par }{\QB ndi chipongwe cha Amoni,

\par }{\Q amene ananyoza anthu anga

\par }{\QB ndi kuopseza kuti alanda dziko lawo.


\par }{\Q \VS{9}Choncho, pali Ine Wamoyo,”

\par }{\QB akutero Yehova Wamphamvuzonse, Mulungu wa Israeli,

\par }{\Q “Ndithu, Mowabu adzasanduka ngati Sodomu,

\par }{\QB Amoni adzasanduka ngati Gomora;

\par }{\Q malo a zomeramera ndi maenje a mchere,

\par }{\QB dziko la bwinja mpaka muyaya.

\par }{\Q Anthu anga otsala adzawafunkha;

\par }{\QB opulumuka a mtundu wanga adzalandira dziko lawo.”


\par }{\BB \par }
{\Q \VS{10}Ichi ndi chimene adzalandire chifukwa cha kunyada kwawo,

\par }{\QB chifukwa chonyoza ndi kuchitira chipongwe anthu a Yehova Wamphamvuzonse.


\par }{\Q \VS{11}Yehova adzawachititsa mantha kwambiri

\par }{\QB pamene adzawononga milungu yonse ya mʼdzikomo.

\par }{\Q Ndipo mitundu ya anthu pa dziko lonse idzamulambira,

\par }{\QB uliwonse ku dziko la kwawo.


\par }{\SH Za Kusi
\par }
{\Q \VS{12}“Inunso anthu a ku Kusi,

\par }{\QB mudzaphedwa ndi lupanga.”


\par }{\SH Za Asiriya
\par }
{\Q \VS{13}Yehova adzatambasulira dzanja lake kumpoto

\par }{\QB ndi kuwononga Asiriya,

\par }{\Q kusiya Ninive atawonongekeratu

\par }{\QB ndi owuma ngati chipululu.


\par }{\Q \VS{14}Nkhosa ndi ngʼombe zidzagona pansi kumeneko,

\par }{\QB pamodzi ndi nyama zakuthengo za mtundu uliwonse.

\par }{\Q Akadzidzi a mʼchipululu ndi akanungu

\par }{\QB adzakhala pa nsanamira zake.

\par }{\Q Kulira kwawo kudzamveka mʼmazenera,

\par }{\QB mʼmakomo mwawo mudzakhala zinyalala zokhazokha,

\par }{\QB nsanamira za mkungudza zidzakhala poonekera.


\par }{\Q \VS{15}Umenewu ndiye mzinda wosasamala

\par }{\QB umene kale unali wotetezedwa.

\par }{\Q Unkanena kuti mu mtima mwake,

\par }{\QB “Ine ndine, ndipo palibenso wina wondiposa.”

\par }{\Q Taonani lero wasanduka bwinja,

\par }{\QB kokhala nyama zakutchire!

\par }{\Q Onse owudutsa akuwunyoza

\par }{\QB ndi kupukusa mitu yawo.




\par }\Chap{3}{\SH Tsogolo la Yerusalemu
\par }
{\Q \VerseOne{1}Tsoka kwa mzinda wa anthu opondereza,

\par }{\QB owukira ndi odetsedwa!


\par }{\Q \VS{2}Sumvera aliyense,

\par }{\QB sulandira chidzudzulo.

\par }{\Q Sumadalira Yehova,

\par }{\QB suyandikira pafupi ndi Mulungu wake.


\par }{\Q \VS{3}Akuluakulu ake ali ngati mikango yobuma,

\par }{\QB olamulira ake ndi olusa ngati mimbulu ya nthawi ya madzulo,

\par }{\QB zimene pofika mmawa sizisiya chilichonse.


\par }{\Q \VS{4}Aneneri ake ndi odzikuza;

\par }{\QB anthu achinyengo.

\par }{\Q Ansembe ake amadetsa malo opatulika

\par }{\QB ndipo amaphwanya lamulo.


\par }{\Q \VS{5}Yehova amene ali pakati pawo ndi wolungama;

\par }{\QB Iye salakwa.

\par }{\Q Tsiku ndi tsiku amaweruza molungama,

\par }{\QB ndipo tsiku lililonse salephera,

\par }{\QB komabe ochita zoyipa sachita manyazi nʼkomwe.


\par }{\Q \VS{6}“Ndachotseratu mitundu ya anthu;

\par }{\QB ndagwetsa malinga awo.

\par }{\Q Ndipo sindinasiye ndi mmodzi yemwe mʼmisewu mwawo,

\par }{\QB popanda aliyense wodutsa.

\par }{\Q Mizinda yawo yawonongedwa;

\par }{\QB palibe aliyense adzatsalemo.


\par }{\Q \VS{7}Ndinati,

\par }{\QB ‘Ndithudi, anthu a mu mzindawu adzandiopa

\par }{\QB ndi kumvera kudzudzula kwanga!’

\par }{\Q Ndipo sindidzawononga nyumba zawo,

\par }{\QB kapena kuwalanganso.

\par }{\Q Koma iwo anali okonzeka

\par }{\QB kuchita mwachinyengo zinthu zonse zimene amachita.


\par }{\Q \VS{8}Choncho mundidikire,” akutero Yehova,

\par }{\QB “chifukwa cha tsiku limene ndidzaperekera umboni.

\par }{\Q Ndatsimikiza kusonkhanitsa pamodzi mitundu ya anthu,

\par }{\QB kusonkhanitsa maufumu

\par }{\Q ndi kutsanulira ukali wanga pa iwo;

\par }{\QB mkwiyo wanga wonse woopsa.

\par }{\Q Dziko lonse lidzatenthedwa

\par }{\QB ndi moto wa mkwiyo wa nsanje yanga.


\par }{\BB \par }
{\Q \VS{9}“Pamenepo ndidzayeretsa milomo ya anthu a mitundu yonse

\par }{\QB kuti anthu onsewo ayitane dzina la Yehova

\par }{\QB ndi kumutumikira Iye pamodzi.


\par }{\Q \VS{10}Kuchokera kutsidya kwa mitsinje ya ku Kusi

\par }{\QB anthu anga ondipembedza, omwazikana,

\par }{\QB adzandibweretsera zopereka.


\par }{\Q \VS{11}Tsiku limenelo simudzachita manyazi

\par }{\QB chifukwa cha zoyipa zonse munandichitira,

\par }{\Q popeza ndidzachotsa onse mu mzinda uwu

\par }{\QB amene amakondwera chifukwa cha kunyada kwawo.

\par }{\Q Simudzakhalanso odzikuza

\par }{\QB mʼphiri langa lopatulika.


\par }{\Q \VS{12}Koma ndidzasiya pakati panu

\par }{\QB anthu ofatsa ndi odzichepetsa,

\par }{\QB amene amadalira dzina la Yehova.


\par }{\Q \VS{13}Aisraeli otsala sadzachitanso zolakwika;

\par }{\QB sadzayankhulanso zonama,

\par }{\QB ngakhale chinyengo sichidzatuluka mʼkamwa mwawo.

\par }{\Q Adzadya ndi kugona

\par }{\QB ndipo palibe amene adzawachititse mantha.”


\par }{\BB \par }
{\Q \VS{14}Imba, iwe mwana wamkazi wa Ziyoni;

\par }{\QB fuwula mokweza, iwe Israeli!

\par }{\Q Sangalala ndi kukondwera ndi mtima wako wonse,

\par }{\QB iwe mwana wamkazi wa Yerusalemu!


\par }{\Q \VS{15}Yehova wachotsa chilango chako,

\par }{\QB wabweza mdani wako.

\par }{\Q Yehova, Mfumu ya Israeli, ali pakati pako;

\par }{\QB sudzaopanso chilichonse.


\par }{\Q \VS{16}Pa tsiku limenelo adzanena kwa Yerusalemu kuti,

\par }{\QB “Usaope, iwe Ziyoni;

\par }{\QB usafowoke.


\par }{\Q \VS{17}Yehova Mulungu wako ali pakati pako,

\par }{\QB ali ndi mphamvu yopulumutsa.

\par }{\Q Adzakondwera kwambiri mwa iwe,

\par }{\QB adzakukhalitsa chete ndi chikondi chake,

\par }{\QB adzayimba mokondwera chifukwa cha iwe.”


\par }{\BB \par }
{\Q \VS{18}“Ndidzakuchotserani zowawa

\par }{\QB za pa zikondwerero zoyikika;

\par }{\QB nʼzolemetsa ndi zochititsa manyazi.


\par }{\Q \VS{19}Taonani, nthawi imeneyo ndidzathana ndi

\par }{\QB onse amene anakuponderezani;

\par }{\Q ndidzapulumutsa olumala

\par }{\QB ndi kusonkhanitsa amene anamwazika.

\par }{\Q Ndidzawayamikira ndi kuwachitira ulemu

\par }{\QB mʼdziko lililonse mmene anachititsidwa manyazi.


\par }{\Q \VS{20}Pa nthawi imeneyo ndidzakusonkhanitsani;

\par }{\QB pa nthawi imeneyo ndidzakubweretsani ku mudzi kwanu.

\par }{\Q Ndidzakuyamikirani ndi kukuchitirani ulemu

\par }{\QB pakati pa mitundu ya anthu a dziko lapansi

\par }{\Q pamene ndidzabwezeretsa mtendere wanu

\par }{\QB inu mukuona,”

\par }{\QD akutero Yehova.

\par }