\NormalFont\ShortTitle{FILEMONI}

{\MTB KALATA YA PAULO YOLEMBERA

\par }{\MT FILEMONI



\par }\OneChap {\PP \VerseOne{1}Kuchokera kwa Paulo, amene ndili mʼndende chifukwa cha Khristu Yesu ndi Timoteyo mʼbale wathu.

\par }{\PP Kulembera Filemoni, bwenzi lathu lokondedwa ndi mtumiki mnzathu.

\VS{2}Kwa Apiya mlongo wathu, Arkipo msilikali mnzathu, ndiponso mpingo umene umasonkhana mʼnyumba mwanu.


\par }{\PP \VS{3}Chisomo ndi mtendere zochokera kwa Mulungu Atate athu ndi Ambuye Yesu Khristu zikhale ndi inu.


\par }{\SH Kuyamika ndi Pemphero
\par }
{\PP \VS{4}Ine ndimayamika Mulungu wanga nthawi zonse ndikakukumbukira iwe mʼmapemphero anga.

\VS{5}Pakuti ndamva za chikondi chako, za chikhulupiriro chako mwa Ambuye Yesu ndiponso za chikondi chako pa oyera mtima onse.

\VS{6}Ine ndikupemphera kuti mgwirizano wako ndi ife mʼchikhulupiriro ukhale opindulitsa pozamitsa nzeru zako zozindikira zinthu zilizonse zabwino zimene timagawana chifukwa cha Khristu.

\VS{7}Mʼbale, chikondi chako chandipatsa chimwemwe chachikulu ndi chilimbikitso, chifukwa umatsitsimutsa mitima ya anthu a Ambuye.


\par }{\SH Paulo Apempha kuti Amuchitire Chifundo Onesimo
\par }
{\PP \VS{8}Tsopano ngakhale kuti mwa Khristu nditha kulimba mtima ndi kulamulira kuti uchite zimene uyenera kuchita,

\VS{9}komabe ndikupempha mwachikondi. Ine Paulo, munthu wokalamba, ndipo tsopano ndili mʼndende chifukwa cha Khristu Yesu,

\VS{10}ndikukupempha chifukwa cha mwana wanga Onesimo, amene ndamubala ndili mu unyolo.

\VS{11}Anali wopanda phindu kwa iwe, koma tsopano wasanduka wa phindu kwa iwe ndi kwa inenso.


\par }{\PP \VS{12}Ine ndikumutumizanso kwa iwe tsopano, koma potero ndikukhala ngati ndikutumiza mtima wanga weniweni.

\VS{13}Ndikanakonda ndikanakhala naye kuno kuti iyeyo azinditumikira mʼmalo mwako pamene ndili mu unyolo chifukwa cha Uthenga Wabwino.

\VS{14}Koma sindikufuna kuchita kanthu osakufunsa, nʼcholinga chakuti chilichonse chabwino ungandichitire chikhale mwakufuna kwako osati mokakamiza.

\VS{15}Mwina chifukwa chimene unasiyana naye kwa kanthawi ndi chakuti ukhale nayenso nthawi zonse.

\VS{16}Osati ngati kapolo, koma woposa kapolo, ngati mʼbale wokondedwa. Iyeyu ndi wokondedwa kwambiri kwa ine koma kwa iweyo ndi wokondedwa koposa, ngati munthu komanso ngati mʼbale mwa Ambuye.


\par }{\PP \VS{17}Tsono ngati umati ndine mnzako, umulandire iyeyu monga momwe ukanandilandirira ineyo.

\VS{18}Ngati anakulakwira kapena kukongola kanthu kalikonse, ndidzalipira ineyo.

\VS{19}Ine, Paulo ndikulemba zimenezi ndi dzanja langa. Ine ndidzalipira. Nʼkosafunika kukukumbutsa kuti iweyo ngongole yako kwa ine ndi moyo wakowo.

\VS{20}Mʼbale, ndikufuna kuti ndipindule nawe mwa Ambuye; tsono tsitsimutsa mtima wanga mwa Khristu.

\VS{21}Ine ndili ndi chitsimikizo cha kumvera kwako pamene ndikukulembera kalatayi. Ndikulemba ndikudziwa kuti udzachita ngakhale kuposa zimene ndakupemphazi.


\par }{\PP \VS{22}Chinthu chinanso ndi ichi: undikonzere malo, chifukwa ndikukhulupirira kuti Mulungu adzamvera mapemphero anu ndi kundibwezera kwa inu.


\par }{\SH Mawu Otsiriza
\par }
{\PP \VS{23}Epafra, wamʼndende mnzanga chifukwa cha Khristu Yesu akupereka moni.

\VS{24}Atumiki anzanga awa, Marko, Aristariko, Dema ndi Luka, akuperekanso moni.


\par }{\PP \VS{25}Chisomo cha Ambuye Yesu Khristu chikhale ndi mzimu wako.

\par }